ΠΛΑΙΣΙΟ ΓΙΑ ΤΗ ΔΙΑΧΕΙΡΙΣΗ ΚΑΘΥΣΤΕΡΗΣΕΩΝ

ΣΕ ΠΙΣΤΩΤΙΚΕΣ ΔΙΕΥΚΟΛΥΝΣΕΙΣ

ΕΝΤΥΠΟ ΕΝΗΜΕΡΩΣΗΣ ΠΡΟΣ ΕΓΓΥΗΤΕΣ/ΠΑΡΟΧΕΙΣ ΕΞΑΣΦΑΛΙΣΕΩΝ

Η Κεντρική Τράπεζα της Κύπρου, ως η αρμόδια Εποπτική Αρχή και δυνάμει του άρθρου 41 των περί Εργασιών Πιστωτικών Ιδρυμάτων Νόμων του 1997 έως του 2015 εξέδωσε στις 03.04.2015 Οδηγία σχετικά με τη Διαχείριση Καθυστερήσεων που εμφανίζονται στους πιστοδοτικούς λογαριασμούς των πελατών. Στα πλαίσια αυτά, η Εθνική Τράπεζα της Ελλάδος (Κύπρου) Λτδ (εφεξής, “η Τράπεζα’’) με το παρόν σας ενημερώνει για τα παρακάτω:

Α. Οι σχέσεις μεταξύ της Τράπεζας και των φυσικών ή νομικών προσώπων, τα οποία εγγυώνται πιστοδοτικές διευκολύνσεις που έχουν χορηγηθεί σε τρίτους πελάτες, διέπονται από κανόνες και αρχές στη βάση των οποίων τα δύο μέρη αναπτύσσουν κατανόηση και πλήρη συνεργασία σε κάθε περίπτωση, αλλά ιδιαίτερα όταν οι δανειακές υποχρεώσεις τις οποίες εγγυώνται παρουσιάζουν καθυστερήσεις και οι πρωτοφειλέτες αδυνατούν ή αδιαφορούν να τις τακτοποιήσουν. Στις περιπτώσεις αυτές απαιτείται η ενεργή σύμπραξή σας, προκειμένου να εξευρεθεί το καλύτερο δυνατό και ρεαλιστικό πρόγραμμα ρύθμισης ή/και αναδιάρθρωσης των υπόψη δανειακών υποχρεώσεων, άλλως θα κινηθούν και σε βάρος σας τα απαραίτητα νομικά μέτρα. Κατά τα ανωτέρω, οφείλετε όπως:

1. ασκείτε την επιρροή σας, σε συνεργασία με την Τράπεζα, προς τους πρωτοφειλέτες για την εξεύρεση ρεαλιστικού προγράμματος ρύθμισης/αναδιάρθρωσης των απαιτήσεων τους, που εσείς εγγυάστε ή παρείχατε και εμπράγματες ασφάλειες,
2. τιμάτε στο ακέραιο τους όρους των συμβάσεων/συμφωνιών των πιστωτικών διευκολύνσεων που έχετε εγγυηθεί στην Τράπεζα και προς το σκοπό τούτο επιδεικνύετε ειλικρίνεια στα αιτήματα της Τράπεζας και ενεργείτε πάντα με καλή πίστη.
3. παρέχετε στην Τράπεζα, εγκαίρως, πλήρη και ορθά πρόσφατα οικονομικά στοιχεία και πληροφορίες σε ό,τι αφορά στην οικονομική σας κατάσταση, καθώς και στην εν γένει περιουσιακή σας θέση (π.χ. κύρια & συμπληρωματικά έσοδα από κάθε πηγή, περιουσιακά στοιχεία, κ.ά) – ως το **Μέρος Β** του παρόντος.
4. αποφεύγετε οποιαδήποτε ενέργεια, η οποία ενδέχεται να μειώσει την εγγύηση/εξασφάλιση που έχετε παράσχει υπέρ της Τράπεζας.
5. μη φέρετε προσκόμματα στη διενέργεια ανεξάρτητης εκτίμησης ή/και επανεκτίμησης για τον προσδιορισμό της αγοραίας αξίας και τη αξίας καταναγκαστικής πώλησης των εξασφαλίσεων που έχετε προσφέρει, έτσι ώστε να καθορίζεται η τρέχουσα αξία των υπεγγύων, ως εναλλακτική μορφή αποπληρωμής, ώστε να διαμορφώνονται οι πλέον κατάλληλες και βιώσιμες λύσεις διαχείρισης των καθυστερήσεων που παρουσιάζονται στις πιστωτικές διευκολύνσεις για τις οποίες έχετε παράσχει εγγύηση & εξασφάλιση.
6. στα πλαίσια της διαφάνειας να συναινείτε εγγράφως προκειμένου να δίνεται η ευχέρεια στην Τράπεζα να διενεργεί έρευνες ακίνητης και κινητής περιουσίας στο όνομά σας, ούτως ώστε να διευκολύνονται οι προσπάθειες εξεύρεσης λύσεων ρύθμισης/αναδιάρθρωσης που προτείνονται και στη μετέπειτα υλοποίησή τους, μέσω τροποποίησης των όρων των αρχικών συμβάσεων/συμφωνιών μεταξύ του δανειολήπτη και της Τράπεζας και τις οποίες εσείς έχετε εγγυηθεί.

Β. Αναφορικά με τα δικαιώματά σας στο πλαίσιο των ενεργειών της Τράπεζας για την καλύτερη διαχείριση των καθυστερήσεων που παρουσιάζονται στις πιστοδοτήσεις τις οποίες έχετε εγγυηθεί ή έχετε παράσχει εμπράγματη εξασφάλιση:

1. να ζητάτε από την Τράπεζα να σας παρέχει κάθε δυνατή βοήθεια ώστε κατανοείτε επαρκώς όλους τους όρους και προϋποθέσεις, που συνδέονται με τα προγράμματα ρύθμισης/αναδιάρθρωσης που προσφέρθηκαν στον πρωτοφειλέτη/δανειολήπτη του οποίου τις υποχρεώσεις εσείς εγγυηθήκατε ή παρείχατε εμπράγματη εξασφάλιση.
2. να ασκείτε το δικαίωμά σας, όπως εντός εύλογου χρόνου να λάβετε ανεξάρτητη νομική συμβουλή ή συμβουλή από άλλους ειδικούς, ώστε έτσι να βοηθηθείτε στη λήψη της ορθότερης για τα συμφέροντα σας απόφαση για τα προγράμματα ρυθμίσεων/αναδιαρθρώσεων που προσφέρει η Τράπεζα στον πρωτοφειλέτη του οποίου τις υποχρεώσεις εσείς εγγυηθήκατε ή παρείχατε εμπράγματη εξασφάλιση.

Δήλωση / Συγκατάθεση

Με την παρούσα δηλώνω ότι έχω αναγνώσει, ενημερωθεί και αντιληφθεί πλήρως όλα τα ανωτέρω

…………………………………………………… ..……………………………….

 Ο Εγγυητής Αρ. Ταυτότητας / Εγγραφής

Ονοματεπώνυμο/Επωνυμία Εταιρίας

……………………….. ………………..

 Υπογραφή Ημερομηνία

ΜΕΡΟΣ Β

ΚΑΤΑΣΤΑΣΗ ΠΡΟΣΩΠΙΚΩΝ ΟΙΚΟΝΟΜΙΚΩΝ ΣΤΟΙΧΕΙΩΝ (επισυνάπτεται)